Diari Oficial de la Generalitat Valenciana


Sumari del DOGV 4209, del 13-03-2002 (2002/2169)

Informació pública de l'acceptació de la delegació en la Diputació Provincial d'Alacant de les facultats de gestió tributària i recaptació de determinats ingressos de dret públic.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2169


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acceptació de la delegació en la Diputació Provincial d'Alacant de les facultats de gestió tributària i recaptació de determinats ingressos de dret públic. [2002/M2169]
  
La Diputació Provincial d'Alacant, en sessió plenària de data 21 de desembre de 2001, va adoptar, d'entre altres, el següent acord, relatiu a l'acceptació de la delegació en la Diputació Provincial d'Alacant de les facultats de gestió tributària i recaptació de determinats ingressos de dret públic:
  
Primer
  
Acceptar la delegació en aquesta diputació provincial de les facultats que els ajuntaments tenen atribuïdes en matèria de gestió tributària i recaptació de determinats ingressos de dret públic que s'efectue per acord plenari dels ajuntaments de la província d'acord amb el següent text, que té com a part dispositiva:
  
«Primer: delegar en la Diputació Provincial d'Alacant les facultats que aquest ajuntament té atribuïdes en matèria de gestió, liquidació, inspecció i recaptació tributària dels ingressos de dret públic que s'especifiquen més endavant, a l'empara del que disposa l'article 106.3 de la Llei 7/1985 de Bases de Règim Local i l'article 7 de la Llei 39/1988 Reguladora de les Hisendes Locals, amb l'abast, contingut, condicions i vigència que s'estableixen en aquest acord.
  
Segon: contingut i abast de la delegació.
  
1) Les facultats de gestió, liquidació, inspecció i recaptació tributària dels ingressos de dret públic que s'especifiquen en l'annex, que inclouran quantes actuacions comprenguen d'acord amb la legislació aplicable i en toi cas, els següents:
  
a) Concessió i denegació d'exempcions i bonificacions.
  
b) Realització de les liquidacions conduents a la determinació dels deutes tributaris, emissió de documents de cobrament i pràctica de les notificacions.
  
c) Fixar els terminis de cobrament en període voluntari en deutes per rebut.
  
d) Recaptació dels deutes, tant en període voluntari com executiu.
  
e) Expedir les certificacions de descobert individuals o col·lectives.
  
f) Dictar la provisió de constrenyiment.
  
g) Liquidar interessos de demora, per a la seua aplicació en tots els deutes en què aquells siguen exigibles.
  
h) Concedir o denegar ajornaments i fraccionaments en voluntària i executiva.
  
i) Resolució dels expedients de devolució d'ingressos indeguts.
  
j) Resolució dels recursos que s'interposen contra els actes anteriors.
  
k) Qualsevol altre acte necessari per a l'efectivitat dels anteriors.
  
2) Per a un millor compliment de les facultats delegades, es delega igualment en la diputació provincial la facultat per a establir acords o conveni de col·laboració amb altres administracions públiques o entitats.
  
Tercer: condicions de la delegació.
  
1) La Diputació Provincial d'Alacant exercirà les facultats objecte d'aquesta delegació a través de SUMA Gestió Tributària.
  
2) Per a l'exercici de les facultats delegades, SUMA s'atendrà a l'ordenament local i a la legislació aplicable, així com a la normativa que en matèria de gestió i recaptació d'ingressos de dret público puga dictar la diputació provincial en ús de la seua potestat reglamentària establida en l'article 106.2 de la Llei de Bases de Règim Local.
  
3) Per l'exercici de les funcions delegades en aquest acord, la Diputació Provincial d'Alacant percebrà una compensació econòmica consistent en:
  
a) El 4% del principal recaptat en període voluntari.
  
b) El 20% del principal recaptat en període executiu amb independència de la quantia que la legislació vigent en cada moment determine per al recàrrec de constrenyiment.
  
c) El 2,5% dels imports recaptats en concepte d'interessos de demora en el procediment executiu.
  
Les quantitats a què done lloc la dita compensació econòmica es retindran per SUMA Gestió Tributària dels lliuraments i liquidacions corresponents que es realitzen a l'ajuntament.
  
En el cas de liquidacions d'ingrés directe derivades de la primera implantació d'un tribut de cobrament periòdic per rebut les despeses de notificació seran compensades, amb la comunicació prèvia a l'ajuntament, una vegada finalitzada la notificació d'aquestes, en la primera transferència corresponent a la recaptació executiva.
  
4) Les compensacions de deutes en període voluntari que, de conformitat amb la legislació aplicable, l'ajuntament puga acordar, requerirà la intervenció de SUMA per a la seua realització havent d'entendre's, en qualsevol cas, com a deutes cobrats a efectes del que estableix l'apartat tercer.3.a) d'aquest acord.
  
5) Les quantitats que corresponguen a la recaptació voluntària de liquidacions d'ingrés directe i a la recaptació executiva de rebuts i liquidacions d'ingrés directe seran transferides a l'ajuntament mensualment, una vegada deduït l'import de la compensació econòmica a què fa referència l'apartat tercer.3. a), així com qualsevol altra quantitat derivada de la pròpia gestió tributària (ingressos duplicats, compensacions, etc.), acompanyades de la documentació justificativa, i SUMA Gestió Trbutària retrà compte anualment de la seua gestió de recaptació.
  
6) Les quantitats que corresponguen a la recaptació voluntària de rebuts seran transferides a l'ajuntament una vegada, acabat el període voluntari, hagen sigut aplicats els cobraments i deduïdes de l'import total de la recaptació obtinguda, la compensació econòmica corresponent, així com qualsevol altra quantitat derivada de la pròpia gestió tributària, acompanyades de la documentació justificativa, i SUMA retrà compte anualment de la seua gestió de recaptació.
  
Quart: entrada en vigor i termini de vigència.
  
1) Quan es tracte de tributs de cobrament periòdic per rebut començarà la seua gestió a partir del padró d'aquest aprovat per l'ajuntament per a l'exercici d'entrada en vigor de la delegació.
  
2) L'entrada en vigor del conveni tindrà lloc en la mateixa data de l'aprovació de la delegació i estarà vigent fins el 31 de desembre de 2006, quedant tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunique a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
  
3) La delegació de funcions inclourà tots els períodes impositius no prescrits.
  
Cinqué: pel que fa a l'abast, contingut i condicions de la delegació i a efectes d'homogeneïtat, podran ser revisades per la diputació provincial quan es modifiquen les delegacions de la resta dels ajuntaments de la província, amb la conformitat municipal prèvia.
  
Sisé: aquest acord substituirà qualsevol altre adoptat amb anterioritat en matèria de gestió tributària i recaptació dels ingressos de dret públic objecte d'aquest acord.
  
Seté: aquest acord haurà de notificar-se a la Diputació Provincial d'Alacant a efectes que per la seua part procedisca a l'acceptació de la delegació ací conferida.
  
Vuité: una vegada acceptada la delegació per la Diputació Provincial d'Alacant, aquest acord es publicarà en el Butlletí Oficial de la Província d'Alacant i en el de la comunitat autònoma, perquè en prengueu coneixement, d'acord amb el que disposa l'article 7.2 de la Llei 39/1988, de 28 de desembre, Reguladora de les Hisendes Locals.
  
ANNEX
  
Ingressos de dret públic per als quals es delega en la Diputació Provincial d'Alacant les facultats atribuïdes a aquest ajuntament en matèria de gestió, liquidació, inspecció i recaptació tributària
  
...
  
...
  
...
  
...
  
Segon
  
Facultar el president de la diputació provincial senyor Julio de España Moya o qui legalment el substituïsca, per a l'acceptació, en els termes indicats en el punt primer d'aquest acord, (podent l'entrada en vigor, el termini de vigència i els períodes de pròrroga ser diferents al que disposa l'apartat quart del punt primer), de les delegacions els acords plenaris dels respectius ajuntaments de les quals es reben en aquesta diputació provincial, i es donarà compte al ple d'aquestes.
  
Tercer
  
En compliment del que indica l'apartat vuité del punt primer d'aquest acord, la diputació provincial assumirà la publicació de la delegació en el Butlletí Oficial de la Província d'Alacant i en el Diari Oficial de la Generalitat Valenciana perquè en prengueu coneixement.
  
Cosa que es publica perquè en prengueu coneixement.